PATVIRTINTA

Joniškio r. Skaistgirio gimnazijos direktoriaus

2022 m. lapkričio 22 d. įsakymu Nr.V-69

**JONIŠKIO R. SKAISTGIRIO GIMNAZIJOS PRIEŠMOKYKLINIO AMŽIAUS VAIKŲ UGDYMO(SI) PASIEKIMŲ IR INDIVIDUALIOS PAŽANGOS VERTINIMO TVARKOS APRAŠAS**

**I SKYRIUS. BENDROSIOS NUOSTATOS**

1. Priešmokyklinio amžiaus vaikų ugdymo(si) pasiekimų ir pažangos vertinimo tvarkos aprašas (toliau – Aprašas) nustato bendruosius reikalavimus priešmokyklinio amžiaus vaikų ugdymo(si) pasiekimų vertinimui Joniškio r. Skaistgirio gimnazijoje.
2. Aprašas parengtas vadovaujantis, Priešmokyklinio ugdymo bendrąja programa, patvirtinta 2022 m. rugpjūčio 24 d. Lietuvos Respublikos švietimo mokslo ir sporto ministro įsakymu Nr. V-1269, Priešmokyklinio ugdymo tvarkos aprašo nauja redakcija, patvirtinta 2016 m. liepos 22 d. ŠMSM įsakymu Nr. V-674 ir 2021 m. gruodžio 27 d. ŠMSM įsakymu Nr. V-2303 patvirtintu aprašo pakeitimu.
3. Aprašas skirtas priešmokyklinio ugdymo mokytojams, švietimo pagalbos specialistams, tėvams (globėjams/rūpintojams) ir kitiems ugdytojams, dirbantiems su priešmokyklinio amžiaus vaikais.
4. Pasiekimų apraše vartojamos šios sąvokos:

Vertinimas – svarbi ugdymo proceso dalis, leidžianti vaikui teikti savalaikę veiksmingą pagalbą, tikslingai skatinanti vaiko raidą, padedanti efektyviai modeliuoti kasdienę ugdymo(si) praktiką visais ugdymo(si) etapais.

Įvertinimas – priešmokyklinio amžiaus vaikų ugdymo(si) rezultatas, konkretus sprendimas apie vaiko pasiekimus ir padarytą pažangą.

Įsivertinimas (refleksija) – paties ugdytinio daromi sprendimai apie daromą pažangą bei pasiekimus.

Pasiekimų aprašas – tai gairės ugdytojams, kuriose pateikiama vaiko ugdymo(si) procese įgyjamos vertybinės nuostatos, asmens savybės, kompetencijų ugdymosi pasiekimai, iliustruojantys ugdymo pažangą pasiekimų lygių požymiais pagal pasiekimų sritis.

Vaikų ugdymosi pasiekimai – tai ugdymosi procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų.

Pasiekimų lygis – tai vaiko pažangą rodantys žinių ir supratimo, gebėjimų ir nuostatų pokyčiai per vienerius metus, atitinkantys vaiko raidos dėsningumus kokybiško ugdymo sąlygomis. Vaiko ugdymosi pasiekimų sritis – tai vaiko ugdymuisi svarbi sritis, kurioje išskirta vertybinė nuostata ir esminis gebėjimas.

Pasiekti gebėjimai – vaiko gebėjimai, atitinkantys vaikų raidos bendruosius ir individualiuosius ypatumus.

**II SKYRIUS. VERTINIMO TIKSLAS, PASKIRTIS, NUOSTATOS**

1. Vertinimo tikslas - paremti vaiko ugdymą(si) teikiant grįžtamojo pobūdžio informaciją apie ugdymo(si) pasiekimus ir pažangą, siekti, kad vaiko pasiekimų ir pažangos vertinimas sukurtų sąlygas vaikui sėkmingai augti, tobulėti, bręsti.
2. Vertinimo paskirtis:
   1. pažinti kiekvieną vaiką, atpažinti jo pasiekimus įvairiose ugdymo(si) srityse, stebėti, ko ir kaip vaikas mokosi, ko išmoko, paremti ugdymą(si);
   2. numatyti, kaip ugdymas bus personalizuojamas, ir nustatyti, ar vaikų ugdymo organizavimas yra veiksmingas, priimti pagrįstus sprendimus ugdymui tobulinti;
   3. padėti pastebėti konkrečius vaiko ypatumus (aukštas mokymosi potencialas, specifiniai ugdymosi, kalbos ir kalbėjimo sutrikimai ir pan.) ir nustatyti papildomų švietimo pagalbos paslaugų poreikį, kurių negali suteikti tėvai (globėjai);
   4. pagrįstai ir tikslingai planuoti ugdymą, panaudojant informaciją apie vaiko pasiekimus ir daromą pažangą, dirbant su šeima ir kitais ugdymo proceso dalyviais;
   5. stebėti ir tobulinti ugdymo procesą, teikiant objektyvią informaciją apie vaiko ar vaikų grupės ugdymąsi kitiems specialistams ir įstaigos administracijai.
3. Vertinimo nuostatos:
   1. pereinama nuo visiems vaikams taikomos prie personalizuotos (suasmenintos) vertinimo kultūros. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais;
   2. kompetencijos atsiskleidžia per veiklą, o jų vertinimas grindžiamas ilgalaikiu vaiko stebėjimu ir informacijos iš įvairių šaltinių ir įvairiais būdais (vertinimo metodais) kaupimu, apibendrinimu;
   3. parenkami tokie vertinimo metodai, kurie sudaro sąlygas vaikams pažįstamuose kontekstuose pademonstruoti savo pasiekimus. Vaiko pasiekimai vertinami naudojantis Programoje įvardytais pasiekimais;
   4. daugiausia dėmesio kreipiama į vaiko kalbos raidą;
   5. vertinimo procese dalyvauja vaikas. Jis mokosi reflektuoti, įsivertinti mokymąsi su pedagogu, bendraamžiais, tėvais (globėjais) aptardamas, kas jam sekasi, o kur ir kokių pastangų reikėtų daugiau.

**III SKYRIUS. VERTINIMO CIKLAS**

8. Vertinimo ciklą sudaro šie etapai:

8.1. vaiko pažinimas (informacijos apie vaiką kaupimas, analizavimas – stebėjimas, fiksavimas);

8.2. vertinimo planavimas (numatomi/koreguojami ugdymo tikslai, uždaviniai, turinys, vertinimo metodai);

8.3. duomenų dokumentavimas (sukauptos informacijos apie vaiką analizė, panaudojimas);

8.4. informavimas apie ugdymosi pasiekimus (dalijimasis informacija apie vaiko daromą pažangą su vaiku, tėvais ir pedagogais).

**IV SKYRIUS. VAIKO UGDYMO(SI) PASIEKIMŲ VERTINIMAS**

1. Vertinimo būdai (klasifikuojama pagal vertinimo bei įvertinimo pobūdį):
   1. Formuojamasis vertinimas – vertinimas individualiai pažangai skatinti, stebėti, kuris vyksta nuolat stebint, susidarant nuomonę, kalbantis su vaiku, diskutuojant, analizuojant. Vertinimas fiksuojamas ar nefiksuojamas pagal mokytojo asmeninį poreikį mokytojo pasirinktoje formoje, užrašuose ar kt.;
   2. Apibendrinamasis vertinimas – vaikų pasiekimų įvertinimas trimis lygiais (Iki pagrindinio, Pagrindinis, Virš pagrindinio). Tai sukauptos informacijos apie vaiko ugdymo(si) pažangą ir pasiekimus fiksavimas mokytojo komentaru pagal lygių požymius pasiekimų srityse.
2. Vaikų pasiekimų vertinimas aprašymo forma (Priedas 1) pildomas du kartus per metus: I vertinimas - spalio mėn. ir II vertinimas - gegužės mėnesį. Tarpinis vertinimas atliekamas esant ugdymo(si) spragoms ar pastebint didelę pažangą. Vaikui vėliau pradėjus lankyti PU grupę, jo pasiekimai, gebėjimai įvertinami per 30 dienų.
3. Priešmokyklinio amžiaus vaikų pasiekimų ir pažangos vertinimas fiksuojamas elektroniniame dienyne spalio ir gegužės mėn., įrašant pasiekimų lygius pagal pasiekimų sritis.

12. Pasiekimų sritys: Gamtamokslinis ugdymas, Kalbinis ugdymas, Matematinis ugdymas, Meninis ugdymas, Sveikatos ir fizinis ugdymas, Visuomeninis ugdymas. Visos kompetencijos yra vienodai svarbios. Jos pateikiamos abėcėlės tvarka.

13. Elektroniniame dienyne vaiko pasiekimų aprašas konfidencialus – jį mato tik vaiko tėvai(globėjai), įstaigos vadovai ir ugdymo procese dalyvaujantys mokytojai.

14. Vaiko ugdymo(si) pažangos vertinimą atlieka vaikai, mokytojai, švietimo pagalbos specialistai, tėvai (globėjai/rūpintojai):

* 1. vaikai įsivertina savo pokyčius (ką aš galiu? kiek aš paaugau?) grupėje pasirinkta žaisminga forma;
  2. grupės mokytoja vertina individualią ugdytinių pažangą nuolat, pasiektus vaiko gebėjimus aprašo du kartus per metus užpildant Pasiekimų aprašą (Priedas 1) bei įrašant pasiekimų lygį elektroniniame dienyne;
  3. švietimo pagalbos specialistai atlieka vaiko vertinimą kartu su grupės mokytoja, VGK ir (ar) prireikus PPT;
  4. tėvai vertina vaiko ,,augimą“ nuolat, gaudami individualią informaciją iš vaiko ugdymo procese dalyvaujančių pedagogų;

1. Vaiko pasiekimų vertinimo metodai: vaiko stebėjimas natūralioje kasdieninėje veikloje, saviraiškos priemonės, vaiko veiklos ir kūrybinės raiškos darbelių analizė (meninės, žodinės kūrybos darbai, pratybos, nuotraukos, vaizdo įrašai, vaiko veiklos stebėjimo užrašai), vaiko kalbos užrašai, pokalbiai su vaiku ir vaiko tėvais, specialistų pokalbiai.
2. Baigus priešmokyklinio ugdymo programą, gegužės mėnesio vaiko pasiekimų aprašas segamas į mokinio asmens bylą. Pasiekimų aprašą pasirašo priešmokyklinio ugdymo grupės mokytoja, aprašą aptarusi su tėvais.

**V SKYRIUS. SPECIALIŲJŲ UGDYMOSI POREIKIŲ VAIKŲ UGDYMOS(SI)**

**PASIEKIMŲ VERTINIMAS**

1. Švietimo pagalbos specialistai vertina ugdytinių daromą pažangą nuolat, vaikų gebėjimai įvertinami ir aprašomi du kartus per metus:
   1. pirminis įvertinimas atliekamas mokslo metų pradžioje, jo paskirtis – fiksuoti vaiko pasiekimus, individualius ypatumus ir numatyti jo ugdymo kryptį (tikslus ir uždavinius), ugdymo individualizavimo ir paramos vaikui formas. Numatytos pagalbos teikimo kryptys įrašomos į vaiko individualų ugdymo planą;
   2. antrasis vertinimas atliekamas gegužės mėnesį. Antrojo įvertinimo paskirtis – įvertinti vaiko pasiekimų ir pažangos lygį, pasiektą per mokslo metus. Pagalbos mokiniui specialistai pildo Specialiųjų ugdymo(si) poreikių turinčių vaikų/mokinių pasiekimų vertinimo ataskaitą (Priedas 2);
   3. gegužės mėn. švietimo pagalbos specialistai pateikia vertinimo ataskaitą VGK;
   4. baigus priešmokyklinio ugdymo programą, šveitimo pagalbos specialistai kartu su priešmokyklinio ugdymo mokytoja atlieka galutinį vaiko pasiekimų vertinimą.
   5. vaiko pasiekimų vertinimas, ruošiant pirminiam ar pakartotiniam vertinimui PPT, išsamiai aprašomas „Įvertinimo ir specialiojo ugdymosi skyrimo tvarkos aprašo“ 5 priedo formoje ir aptariamas VGK bei individualiai su tėvais.

**VI SKYRIUS. INFORMAVIMAS APIE VAIKO PASIEKIMUS IR PAŽANGĄ**

1. Vertinimo rezultatai aptariami individualiuose pokalbiuose su ugdytinių tėvais (globėjais/rūpintojais), mokytojų metodinės grupės susirinkimuose, Mokytojų tarybos ir VGK posėdžiuose.
2. Priešmokyklinio ugdymo pedagogas du kartus per metus (spalio ir gegužės mėn.) pateikia pasiekimų vertinimo informaciją elektroniniame dienyne.
3. Tėvams teikiama individuali informacija (pokalbyje apie vaiko pasiekimus gali dalyvauti ir vaikas) nuolat, supažindinant su vaiko darbais, pedagogo įvertinimu, pastebėjimais, kasdienių pokalbių metu, supažindinant su vaiko ugdymo(si) pasiekimų aprašu 2 kartus per mokslo metus (spalio ir gegužės mėnesiais).

**VII SKYRIUS. ATSAKOMYBĖ IR ĮGALIOJIMAI**

1. Už vaiko pasiekimų ir individualios pažangos vertinimą atsakinga grupės mokytoja, tėvai ir kiti vaiką ugdantys specialistai.
2. Vaiko pasiekimų aprašas saugomas vaiko asmens byloje. Vertinimo informacija yra konfidenciali.

**VIII SKYRIUS. BAIGIAMOSIOS NUOSTATOS**

1. Tvarkos aprašas galioja nuo patvirtinimo dienos.
2. Tvarkos aprašas skelbiamas Skaistgirio gimnazijos interneto svetainėje.
3. Tvarkos aprašas gali būti keičiamas ir papildomas Skaistgirio gimnazijos bendruomenės narių, savivaldos institucijų iniciatyva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pritarta:

Priešmokyklinio ir pradinio ugdymo mokytojų metodinėje grupėje (2022-10-26, protokolo Nr. 4)

Priešmokyklinio amžiaus vaikų ugdymo(si) pasiekimų

ir individualios pažangos vertinimo tvarkos aprašo

Priedas 1

JONIŠKIO R. SKAISTGIRIO GIMNAZIJOS

PRIEŠMOKYKLINIO UGDYMO GRUPĖ

(Vaiko vardas, pavardė)

**PASIEKIMŲ APRAŠAS**

**20.... m. ............. mėn.**

|  |  |  |
| --- | --- | --- |
| Pasiekimų sritis | Pasiekimų lygis | Pasiekimų lygių požymiai |
| Kalbinis ugdymas |  |  |
| Matematinis ugdymas |  |  |
| Gamtamokslinis ugdymas |  |  |
| Meninis ugdymas |  |  |
| Sveikatos ir fizinis ugdymas |  |  |
| Visuomeninis ugdymas |  |  |

Ką reikėtų tobulinti?

**Pasiekimų lygiai:** iki pagrindinio;

pagrindinis;

virš pagrindinio;

PUG mokytoja \_\_\_\_\_\_\_\_\_\_\_\_\_\_\_

(Vardas, pavardė, parašas)

Vaiko tėvai \_\_\_\_\_\_\_\_\_\_\_\_\_\_\_\_

(Vardas, pavardė, parašas)

Priešmokyklinio amžiaus vaikų ugdymo(si) pasiekimų

ir individualios pažangos vertinimo tvarkos aprašo

Priedas 2

SPECIALIŲJŲ UGDYMO(SI) POREIKIŲ TURINČIŲ VAIKŲ/MOKINIŲ

PASIEKIMŲ VERTINIMO ATASKAITA

20..... - 20...... m. m.

(Vaiko vardas, pavardė, grupė/klasė)

|  |  |  |  |
| --- | --- | --- | --- |
| Švietimo pagalbos specialistų teikiama pagalba | Pagalbos teikimo kryptys | Pasiekimų požymiai | Būtina tobulinti |
| Specialiojo pedagogo pagalba |  |  |  |
| Logopedo pagalba |  |  |  |
| Socialinio pedagogo pagalba |  |  |  |
| Psichologo pagalba |  |  |  |
| Mokytojo padėjėjo pagalba |  |  |  |

Aptarta Skaistgirio gimnazijos VGK posėdyje ( \_\_\_\_\_\_\_\_\_\_\_\_\_\_\_\_\_\_\_\_\_\_\_ )

(Data, protokolo Nr.)

Pagalbos mokiniui specialistai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, parašas)